
REMONSTRANCES 


FAITES 


AU  ROY 


PAR  LES  CATHOLIQUES  MANANS  ET  HABITANS  EN  LA  VILLE  DE 
PARIS,  SUR  LES  PLACARS  ET  LIBELLES  ATTACHEZ  ET  SEMEZ 
LE  l8.  DE  CE  PRÉSENT  MOIS  d'aVRIL,  PAR  CEUX  QUI  SE 
DISENT  DE  LA  RELIGION  REFORMEE. 


Sire,  voz  bons  et  fidèles  subjectz,  manans  etliabitans 
(le  vostre  bonne  ville  de  Paris,  vous  remonstrent  en 
toute  obéissance  et  humilité  que  ,  la  nuict  de  samedy 
passé ,  ont  esté  attachez  aux  coings  de  la  pluspart  des  rues 
de  vostre  dicte  ville  certains  placards  et  libelles  diffama- 
toires ,  faictz  au  nom  de  ceux  qui  se  disent  soubz  vostre 
protection  désirer  estre  maintenuz  es  exercices  de  la  re- 
ligion réformée  ;  par  lesquelz  ilz  maintiennent  plusieurs 
mensonges  et  faulsetez  contre  vous,  la  Royne  vostre 
mère,  et  princes  de  vostre  sang,  et  autres  de  vostre  con- 
seil privé.  Pour  ces  causes  vous  requièrent  très  humble- 
ment digérer  et  penser  de  quelle  importance  sont  les 
propos  qu'ilz  mettent  en  avant  par  lesdictz  libelles,  disans 
en  premier  lieu  qu'ilz  désirent  soubz  vostre  protection 
estre  maintenuz  es  exercices  de  leur  damnée,  réprouvée 
et  difforme  religion  qu'ilz  appellent  réformée  ;  voulans. 
Sire,  par  ce  moyen,  quasi  donner  à  entendre  que  vou- 

(Iriez  estre  leur  protecteur ,  dont  du  contraire  vosdictz 
très  humbles  et  obéissans  subjectz  sont  très  certains  et 
sans  doubte,  sçachans  bien  que  vous  et  la  Royne  vostre 
mère  voulez  tousjours  ensuyvre  les  -vestiges  de  vos  pré- 
décesseurs Roys ,  feu  de  bonne  mémoire  ce  grand  Fran- 
çois vostre  ayeul ,  ce  tant  regretté  vostre  père  le  Roy 
Henry,  vostre  bon  et  catholique  frère  le  Roy  François. 
Yous  prient  aussi  croire  qu'ilz  ne  tiennent  aucuns  de  vos- 
tre conseil  privé  pour  rusez ,  pernicieux ,  séditieux  ny 
ennemis  du  repos  publicq'  ;  et  vous  prient  croire  qu'ilz 
sont  bien  advertiz  et  tiennent  pour  certain  que  les  de- 
niers demandez  par  ceux  de  vostredict  conseil  privé, 
soubz  vostre  autorité  et  puissance,  sans  laquelle  ilz  sça- 
vent  que  lesdictz  ne  vouldroient  rien  entreprendre  ne 
demander,  ny  aussi  vosdictz  subjetz  rien  promettre  ny 
distribuer,  ne  sont  demandez  pour  leur  profit  particulier, 
comme  lesdictz  faux  détracteurs  taschent  de  faire  enten- 
dre, ains  pour  conserver  l'honneur  de  Dieu,  la  foy  de 
nostre    mère  saincte    église,   vostre   grandeur   et  puis- 
sance ,  celle  de  la  Royne  vostre  mère,  et  le  repos  général 
et  publicq'  de  tous  voz  bons  et  loyaux  subjectz  et  servi- 
teurs. Car,  Sire,  vous  cognoissez  que  ceux  ausquelz  les- 
dictz détracteurs  en  veulent  le  plus  ont,  la  grâce  à  Dieu, 
des  biens  assez  ;  aussi  les  services  qu'ilz  ont  faictz  à  vos- 
dictz prédécesseurs,  ayeul,  père  et  frère,  accreu  l'honneur 
et  renommée  de  vostre  royaume,  rendu iceluy  en  sincère 
paix  et  union  qui  eust  tousjours  duré,  si  elle  n'eust  esté 
pervertie  par  ces  nouveaux  dogmatisans  qui,  contre  tout 
devoir  et  fidélité,  sont  rebelles  à  Dieu  et  à  vous.  Et  pour 
'vourmonstrer,  Sire,  que  les  deniers  qu'il  vous  plaist  nous 
demander  pour  le  présent  ne  vous  sont  point  baillez  à 
regret,  vous  avez  cogncu  de  quelle  affection  s'y  sont  por- 
tez ceulx  qui  vous  en  ont  jà  pfl^rt  j  vous  priant  croire 

que  n'en  feront  moins  ,  mais  encores  plus ,  et  avecques 
plus  franche  volunté,  ceulx  que  n'avez  encores  appeliez  ; 
sachans  bien  que  lesdictz  deniers  seront  employez  pour 
conserver  l'honneur  de  Dieu,  de  nostre  mère  saincte 
église,  et  pour  vostre  service,  pour  lesquelz  honneur  et 
service  nous  ne  voulons  seulement  employer  noz  biens^ 
mais  abandonner  noz  vies.  Vous  suppliant  très  affectueu- 
sement ne  vouloir  croire  en  telz  libelles,  placardz  ou 
autres  remonstrances  que  par  imporlunité  taschent  tous- 
jours  à  vous  faire  lesdictz  nouveaux  dogmatisans  ;  car 
chacun  cognoist  le  contraire  de  ce  qu'ilz  escrivent.  Les 
blasphèmes ,  sacrilèges ,  pollutions,  meurdres ,  pilleries , 
inhumanitez  et  carnaiges  qu'ilz  ont  faict  à  Sainct-Médard 
en  donnent  bon  tesmoignage,  et  dont  le  sang  des  justes  et 
innocentz  y  occis  et  tuez  crie  vengeance  devant  Dieu. 
Aussi  vous  avez  peu  cognoistre  comme  ilz  gardent  vostre 
édict  du  mois  de  janvier,  publié  à  Paris  le  sixiesme  mars 
dernier,   qu'ilz  mettent  en  avant  pour  tout  bouclier  et 
appuy,  ayans  faict  à  Tours  et  au  Mans  choses  si  exécra- 
bles que  tout  catholique  et  fidelle  a  tremeur  et  crainte  de 
les  réciter.  Vous  sçavez.  Sire,  qu'ilz  ont  rompu  et  forcé 
voz  prisons ,  et  puis  chassé  monsieur  De  Villebon  hors  de 
vostre  ville  de  Rouen,  pillé  et  voilé  le  monastère  des  Cé- 
lestins  d'icelle  ville ,  tué ,  meurdry  et  assommé  la  plus- 
part  d'iceux  Célestins.  Vous  sçavez,  Sire^  qui  est  encores 
pis,  qu'ilz  tiennent  et  veulent  tenir  fort  contre  vous  et 
vostre  conseil  privé. 

A  ces  causes^vous  prient  très  humblement  vosdictzsub- 
jectz  ne  vouloir  adjouster  foy  aux  parolles  mensongères 
desdictz  nouveaux  (comme  ilz  se  disent)  réformez,  et  suy- 
vre  les  vertuz  que  vostre  peuple  à  veu  reluyre  et  veoit 
augmenter  de  jour  en  jour  en  vostre  majesté  ;  laquelle  ilz 
supplient  à  Dieu  le  Créateur  vouloir  maintenir  et  garder, 

Pour  l'affligé  pour  les  petits  qui  crient 
(  Dict  le  Seigneur  )  ores  me  leueray  : 
Loin  les  mettray  des  langues  qui  varient, 
Et  de  leurs  laqs  chacun  d'eux  sauueray. 

FAITES  CONTRE  LES,PLA.CARS  ATTACHEZ  LE  DlX-riU;TIESME  DE  CE 
MOYS  d'avril  i562,  en  ce  qu'elles  touchent  LE  FAICT 
ET  SEDITION  DE  SAINCT-MÉdARD  ;  POUR  l'iNNOCENCE  DES 
PRISONNIERS  FIDELES  ESTANS  ES  CACHOS  DE  LA  CONCIERGERIE. 


Celuy  qui  a  mis  la  main  à  la  plume,  tost  après  avoir 
veu  les  remonstrances  faictes   contre  les  placars   atta- 
chez le  1 8  de  ce  moys  d'avril,  proteste  qu'il  ne  sçaitque 
c'est  desditz  placars  ,  et  ne  les  a  veuz  ;  mais  en  lisant  les- 
dites  remonstrances  imprimées ,  il  a  esté  meu  d'un  vray 
zèle  et  ardent  désir  d'y  respondre ,  en   ce  seulement 
qu'elles  contiennent,  à  sçavoir:    «  que  les  blasphèmes, 
«sacrilèges,  pollutions,  meurtres,  pilleries,  inhumanitez 
«  et  carnages  commis  à  Sainct-Médard  par  ceux  de  la  re- 
a  Hgion  réformée,  et  dont  le  sang  des  justes  et  innocens 
«  crie  vengeance  devant  Dieu,  donnent  gain  de  cause  aux 
«  adversaires  de  ladite  religion  »  ;  non  seulement  pour 
défendre  et  purger  ceux  d'icelle  religion  réformée  desdits 
blasphèmes,  sacrilèges,  meurtres  et  carnages,  et  monstrer 
que  les  curé  et  marguilliers  dudict  Sainct-Médard,  avec 
leurs  complices  ,  en  sont  du  tout  coulpables,  mais  aussi 

pour  garentir  de  calomnies  et  faux  raports  l'assemblée 
des  fidèles  faite  le  samedy  d'après  Noël,  27  jour  de  dé- 
cembre i56i  au  lieu  du  Patriarche  ,  faulxbourgs  Sainct- 
Marceau,  et  spécialement  les  prisonniers  fidèles  estans  es 
cachos  noirs  de  la  Conciergerie,  depuis  ledict  temps 
jusques  à  présent;,  pour  ce  fait  ;  et  pour  oster  (s'il  plaist  à 
Dieu),  effacer  ou  adoucir  le  préjugé  que  plusieurs  peu- 
vent avoir  conceu  contre  eux  à  cause  de  telles  calomnies 
et  déguisemens  de  vérité,  faits  par  les  menées  captieuses 
des  adversaires,  comme  il  sera  monstre  clairement  par  ce 
qui  s'ensuit. 

Le  faict  est  assez  notoire  que,  ledict  jour  27  décembre, 
le  curé  de  Sainct-Médard,  environ  trois  heures  ,  ses  ves- 
pres  jà  sonnées  et  dictes,  ou  estdiïis  a  Magnificat ,  com- 
manda sonner  toutes  les  cloches  ;  et  combien  qu'aucuns 
des  marguilliers  et  paroissiens  y  résistassent,  remonstrans 
que  cela  pourroit  estre  cause  de  tumulte  et  sédition,  par 
ce  que  le  presche  et  exhortation  qui  se  faisoit  en  l'assem- 
blée du  Patriarche  estoit  jà  commencé ,  toutesfois 
monsieur  le  curé  en  voulut  estre  creu;  et  de  fait,  furent 
sonnées  à  bransle  toutes  lesdictes  cloches.  Et  pour  ce  que 
telle  sonnerie,  pour  la  proximité  de  lieux,  aussi  que  le 
vent  procédant  de  ce  costé  vers  le  Patriarche ,  empes- 
choit  d'entendre  le  ministre ,  trois  ou  quatre  fidèles  sans 
armes  s'en  allèrent  audit  Sainct-Médard ,  prier  que  Ton 
désistast  de  sonner,  à  fin  que  si  bonne  et  grande  compa- 
gnie (comme  de  huict  à  dix  mille  personnes)  ne  fast  em- 
peschée  de  ouyr  la  parole  de  Dieu.  Et  porta  la  parole  de 
ceste  prière  et  humble  requeste  un  nommé  Paquot ,  doux 
et  paisible  autant  que  nul  autre ,  tant  de  gestes  que  de 
parole.  Mais  nonobstant  tout  cela,  le  curé  et  presfres 
commencèrent  à  crier  et  dire  qu'en  despit  d'eux  on  son- 
neroit.  Incontinent  plusieurs  mutins  estans  audict  Sainct- 

Médard,  et  lu  assemblez  avec  armes,  commes  cspées,  ja- 
velines, pcrtuisennes,  allebardes,  arbalestes  et  pierres, 
se    ruèrent  sur    lesdits   fidèles;  et  là   fut  ledit   Paquot 
iuhumainemènl  occis  et  massacré  de  sept  coups,  tant  de 
long-bois  que  d'espéc,  quasi  tous  mortels,  selon  le  raport 
des  chirurgiens^  estant  au  procès;  les  autres  s'enfuirent. 
El  icy  est  à  noter  que  lors  furent  proférées  ces  paroles 
par  ledit  curé  (qui  est  moyne  de  Saincte-Geneviéve)  : 
Ruez,  frapez,  tuez,  nous  sommes  advouez  des  plus  grands. 
Et  incontinent  furent  fermées  les  portes  dudict  Sainct- 
Alédard,  et  commencèrent  à  jetter  pierres  et  tirer  traiclz 
d'arbalesles  ,  dont    ils    avoient    fait    bonne   munition  ; 
aussi  sonnèrent  le  toxin.  Lors  aucuns  des  archers  de  Rou- 
georeille^  estans  à  la  garde  pour  empescher  les  séditieux, 
voyans  qu'ils  n'estoient  assez  fors  pour  résister,  accouru- 
rent au  lieu  où  se  faisoit  ladicte  exhortation  et  sommè- 
rent  ceux  qui  avoyent  armes  de  sortir  et   leur  donner 
confort  et  ayde,  pour  appréhender  les  séditieux  et  mutins 
dudict  Sainct-Médard  et  faire  cesser  le  toxin. 

A  ceste  cause,  Rougeoreille  et  les  gentils-hommes  qui 
avoyent  espées  et  dagues  ,  accompagnez  de  plusieurs 
autres  qui  se  seroient  munis  de  ce  qu'ils  auroient  peu 
recouvrer  sur  l'heure ,  comme  de  pierres  et  bastons  de 
bois  arrachez  des  bancs,  chaires  et  selles,  trouvez  sur  le 
lieu,  sortirent  dudit  Patriarche  et  s'en  allèrent  vers  ledit 
Sainct-Médard;  et  entre  autres  un  nommé  le  Nez-d'argent 
courut  à  sa  maison  quérir  une  espée  a  deux  mains  pour 
s'y  trouver  et  secourir  justice.  D'arrivée  ils  furent  mal 
traictez,  tant  de  coups  de  pierres  que  de  traits  d'arbalestes, 
procédans  du  clocher  et  des  lieux  circonvoisins  ;  toutes- 
fois  les  nosires,  mieux  armez  de  bon  cœur  et  ardent  zèle 
(  qui  les  incitoit  à  la  tuition  Je  cesle  troupe  de  leurs 
Irères  qui  se  reposoient  sur  leur  défense  et  mainforte  du 

Seigneur  )  que  d'armes  défensives  pour  repousser  l'in- 
jure de  leurs  ennemis  ou  offensives  pour  les  endom- 
mager ,  tous  d'un  courage  firent  tel  effort  qu'avec 
l'ayde  de  Dieu  ils  forcèrent  les  portes  de  l'église ,  mais 
cela  ne  fut  exécuté  sans  estre  plusieurs  d'eux  blessez ,  qui 
leur  augmenta  la  colère  ;  estans  outre  plus  excitez  à 
vengeance  quand  ils  trouvèrent  au  bas  du  sueil  de  la 
porte  de  l'église  leur  pauvre  frère  si  outrageusement  as- 
saciné  et  meurdry.  Et  néantmoins,  dedans  ladite  église  se 
présentèrent  contre  eux  grand  nombre  de  gens  mutins, 
embatonnez  d'espées,  rondelles,  javelines,  pertuisennes, 
lialebardes ,  arbalestes  et  grosses  pierres,  faisans  armes 
à  toute  outrance  et  cruelle  résistance,  qui  dura  peu  contre 
le  courageux  effort  des  nostres  ;  car  ils  furent  tantost  es- 
prins  de  frayeur  et  crainte,  dont  une  partie,  et  mesme 
ledit  curé ,  se  sauvèrent  au  clocher  ;  et  plusieurs  furent 
appréhendez  et  mis  entre  les  mains  dudit  prévost 
Rougeoreille  et  son  lieutenant,  qui  les  menèrent  pri- 
sonniers au  petit  Chastellet  ;  plusieurs  aussi  s'enfuirent. 
Entre  lesdits  prisonniers  se  trouva  un  Espagnol  chef  des- 
dicts  séditieux,  un  grand  Gascon  qui  se  disoit  avoir  pres- 
ché  ledit  jour  après  disner  audict  lieu,  contre  lequel  y 
avoit  grande  présumption  qu'il  estoit  de  la  partie,  car  les 
prédicateurs  ont  accoustumé  de  se  retirer  incontinent 
après  leur  prédication  pour  se  refrechir,  sans  s'arrester  à 
ouyr  vespres. 

Ici  doit  estre  note  que,  tost  après ladicte  exécution,  ap- 
parut grande  compagnée  d'hommes  armez  (comme  de 
trois  à  quatre  cens  )  ,  tirans  droict  par  une  ruelle  de 
Nostre-Dame-des -Champs  aux  faulxbourgs  Saine t-Mar- 
ceau  ;  lesquels  eslans  adverlis  dudit  faict,  aussi  que  les 
nostres  se  présentèrent  devant  eux  pour  leur  résister,  se 
retirèrent.  Pareillement  venoient  gens  de  toutes  pars  au 

son   dudit   toxin ,   préparez   pour   saccager    ladite  as- 
semblée. 

Le  fait  tel  que  dessus  eust  esté  vérifié  sans  autre  in- 
formation ,  par  la  bouche  mesmc  et  confession  desdits 
mutms  appréhendez  audit  Sainct-Médard;  s'ils  eussent 
esté  promptement  interrogez  ;  mais  on  a  bien  voulu  leur 
faire  cest  avantage  et  plaisir  de  les  renvoyer  et  eslargir 
incontinent  desdites  prisons  (  combien  qu'ils  eussent  esté 
prins  en  présent  délit)  sans  les  ouyr. 

Et  pour  ce  que  Desjardins,  lieutenant  criminel  de  robe 
courte ,  commis  à  la  garde  de  l'assemblée  pour  empescher 
les  émotions  populaires  (  dont  il  a  fait  grand  devoir  ),  in- 
formoit  diligemment  des  causes  et  occasions  dudit  tu- 
multe et  sédition  ,  et  des  autheurs  et  fauteurs  d'icelle  et 
complices,  il  auroit  incontinent  esté  poursuyvi  par  le  pro- 
cureur général ,  afin  de  luy  estre  interdit  l'exercice  de 
son  estât,  pour  cause  dont  ledit  procureur  général  ne 
faisoit  compte  ny  question  auparavant. 

Pareillement  Rougeoreille ,  prévost  des  mareschaux, 
pour  semblable  occasion,  a  esté  empesché  en  sa  personne 
et  exercice  de  son  office  ;  et  le  commissaire  Lafillé  est  en 
la  maie  grasse  de  messieurs,  pour  avoir  trouvé  les  or- 
nemens  de  l'église  dudit  Sainct-Médard  au  logis  des 
marguilliers  ou  paroissiens ,  dont  il  auroit  fait  bon  procès 
verbal  car  par  ce  moyen  est  découverte  la  calomnie 
tant  des  accusateurs  que  de  fausseté  de  leurs  tesmoings, 
qui  ont  dit  et  chargé  les  fidèles  de  les  avoir  ravis  et  em- 
portez. Bref,  n'y  a  ny  officier  ny  ministre  de  justice  qui 
ne  soit  ou  n'ayt  esté  en  peine  et  molesté  pour  s'estre  em- 
ployé diligemment  et  fidèlement  à  sa  charge  à  fin'de  ré- 
primer les  séditieux. 

Par  le  fait  tel  que  dessus  (qui  se  trouvera  véritable) 
résulte  que  l'entreprise  de  la  part  desdits  curé  et  mar- 

guilliers  a  este  de  ruiner  et  sagmenter  ladite  compagnée, 
assemblée  en  paix  pour  prier  Dieu  et  ouyr  sa  parole,  où  y 
avoit  plusieurs  damoiselles  et  autres  femmes  et  enfans,  et 
qu'icelle  entreprise  avoit  esté  propensée  et  délibérée  ;  car 
il  est  bien  vray-sembiable  que  ledit  curé  ny  son  abbé  de 
Saincte-Geneviève  ne  l'eussent  osé  entreprendre  sans 
autre  conseil,  faveur  etayde,  instigation  et  pousemeat 
d'ailleurs ,  voire  de  plus  haut.  Aussi ,  les  cloches  sonnées 
après  vespres ,  lesdites  personnes  assemblées  en  armes 
audit  Sainct -Médard  qui  tuèrent  ledit  Paquot ,  autres 
gens  aussi  de  toutes  parts  préparez  pour  accourir  au  son 
du  toxin  et  sagmenter  l'assemblée  des  fidèles,  dont 
Texécution  fut  empêchée  par  la  seule  bonté  et  grâce  de 
nostre  bon  Dieu ,  qui  donna  aussi  cœur  et  force  aux  siens 
d'y  résister  promptement;  tout  cela  monstre  évidem- 
ment le  guet  à  pend  des  adversaires  ;  joinct  que  ledit 
abbé  de  Saincte-Geneviève  et  ledit  curé  advertirent 
plusieurs  de  leurs  amis  (  lesquels  il  n'est  besoin  ici  de 
nommer)  de  ne  se  trouver  ledit  jour  en  l'assemblée  ,  afin 
de  les  garentir  dudit  saccagement. 

Or  le  lendemain  de  ladite  émotion  ,  les  procureur 
général  et  advocats  du  Roy  partirent  de  Paris  pour 
aller  à  Sainct-Germain,  récitèrent  le  fait  dont  est  ques- 
tion, comme  il  leur  pleut,  à  la  Royne,  au  Roy  de  Navarre, 
princes  du  sang  et  seigneurs  du  conseil,  donnant  tout  le 
tort  à  ceux  de  l'assemblée  du  Patriarche. 

Le  lundy  ensuyvant,  un  président  de  la  cour  de  par- 
lement (qui  n'avoit  esté  au  palais  plus  de  quinze  jours  au- 
paravant) veint  à  la  grande  chambre  ,  où  estoit  monsieur 
le  gouverneur  marescbal  de  Montmorency,  et  manda 
lesdits  Rougeorcille,  Desjardins,  le  chevalier  du  guet  et 
leurs  lieutenans,  ensemble  les  officiers  du  Chastellet  (mais 
ledil  Dcsjardlns  fut  excusé);  et  en  leur  parlant  dudit  faif 

usoit  d'inlerrogatoircs,  comme  s'ils  eussent  esté  coulpa- 
bles  (le  la  sédition;  et  no  se  peut  contenir  qu'il  ne  con- 
demnast  sur  le  champ  la  part  de  l'assemblée  dudit  Pa- 
triarche, comme  pillars,  volleurs,  meurtriers  et  aucleurs 
de  ladicte  sédition,  et  qu'il  n'en  excusast  du  tout  ceux 
dudit  Sainct-Médard,  qui  dès  ledit  jour  furent  mis  hors  de 
prison,  sans  estre  interrogez  dudit  fait  ;  et  dès  ceste  heure 
l'on  commença  à  molester  ledit  Desjardins. 

Le  mardy  ou  mécredy  ensuyvant,  furent  commis  mes- 
sieurs Gayant  et  Fumée  pour  informer  dudit  cas  et 
des  causes  et  occasions  de  ladite  sédition  et  tumulte  ; 
lesquels,  suyvant  leur  commission,  vaquèrent  aucuns  jours 
assemblément  à  l'audition  de  plusieurs  tesraoings.Et  parce 
que  ledit  sieur  gouverneur  et  mareschal  de  Montmo- 
rency, les  pressoit  par  le  commandement  de  la  Royne,  de 
mettre  entre  ses  mains  les  informations  pour  les  luy  en- 
voyer, iceux  commissaires  advisèrent  que  chacun  d'eux 
oyroit  les  tesraoins  qui  se  présenteroyent,  lesquels  se- 
roient  puis  après  recolez  par  l'autre. 

Suyvant  ce,  ledit  sieur  Fumée,  avec  le  clerc  du  greffe 
criminel  (tel  qu'auroit  choysi  ledit  procureur  général), 
avoit  ouy  aucuns  tesmoings,  qui  sont  les  prisonniers  ap- 
pelans,  la  déposition  desquels  incontinent   auroit   esté 
révélée  par   ledit    clerc   audit   procureur   général  ;   le- 
quel, voyant  que  leur  déposition  descouvroit  le  pot  aux 
roses  et  bonne  partie  du  faict  tel  que  dessus,  auroit  prins 
conseil  sur  ce,  et  advisé  qu'il  falloit  esgarer  la  matière  et 
aller  au-devant  par  derrière,  pour  anéantir  ou  infirmer 
icelles dépositions.  A  ceste  fin,  il  auroit  fait  prier  ledit 
sieur  Gayant  de  venir  le  lendemain  disner  avec  l'abbé  de 
Saincte-Geneviève,  et  qu'il  seroit  bien  traicté;  fait  donner 
assignation  là  ausdits  tesmoings  ,  pour  estre  recolez  par 
ledit  Gayant  ;  sont  attitrez  et  subornez  aucuns  des  mar- 

guilliers  et  paroissiens  séditieux  dudict  Saint-Médard,  les- 
quels, après  avoir  veu  et  remarqué  lesdits  tesmoings  lors- 
qu'ils se  représentoient  audit  recollement,  diroient  et 
chargeroient  faussement  iceux  tesmoings  de  leur  avoir 
veu  rompre  les  images  lors  dudit  tumulte.  Et  tout  cela 
fut  ainsi  fait  et  exécuté;  et  par  ce  moyen  lesdits  tes- 
moings envoyez  prisonniers  es  cachos  noirs  de  la  Concier- 
gerie quatre  mois  sont ,  de  Tauctorité  seule  et  privée 
dudit  Gayant,  contre  tout  ordre  et  raison  de  justice  ; 
duquel  ils  se  sont  portez  pour  appellans,  et  iceluy  prins  à 
partie. 

Icy  faut  noter  que,  sur  la  constitution  des  juges  pour 
cognoistre  dudit  appel ,  monsieur  Thevar,  procureur 
desdits  prisonniers ,  présente  requeste  de  récusation 
contre  aucuns  des  conseillers  de  ladite  cour  ;  et  combien 
qu'il  nommast  l'advocat  qui  luy  avoit  conseillé  ladite  re-; 
queste,  toutesfois  pour  cela  il  fut  envoyé  prisonnier  et  sus- 
pendu pour  un  an  de  l'exercice  de  son  estât,  jàçoit  que 
ladite  requeste  ne  touchast  l'honneur  d'aucun  desdits 
conseillers.  Au  contraire,  lesdits  curé  et  marguilliers 
ayant  présenté  requeste  de  récusation  contre  quarante 
autres  conseillers  de  ladite  cour,  qu'ils  prétendoient 
(contre  vérité)  estre  tous  de  la  religion  réformée  (qu'ils 
appellent  nouvelle),  n'ont  souffert  pour  cela  aucune  peine 
ou  molestie,  sinon  que  ladite  requeste  fut  lacérée. 

Depuis,  le  Roy  de  Navarre  estant  à  Paris,  par  charité 
et  compassion  qu'il  avoit  desdits  prisonniers,  voulut  bien 
prendre  la  peine  d'aller  à  ladite  cour  de  parlement  à  fin 
de  leur  faire  accorder  juges;  et  prenant  luy-mesme  le  ta- 
bleau des  noms  des  conseillers  et  présidens  d'icelle  cour, 
en  furent  arrestez  plusieurs  pour  cognoistre  et  juger  de 
ladite  cause  d'appel.  Toutesfois  cela  n'a  rien  servy  ni 
profité  ausdits  prisonniers;  car  leur  dit  appel  n'a  esté 

jugé,  et  sont  tousjours  demeurez  prisonniers  en  divers 
caches  depuis  quatre  mois  ,  sinon  qu'ils  ont  esté  quatre 
ou  cinq  jours  par  le  préau  de  la  Conciergerie  ;  et  cela  fut 
fait ,  non  point  pour  leur  donner  quelque  relâche  ,  mais 
à  fin  que  cependant  ceux  qui  avoient  fausement  tesmoi- 
gné  contre  eux  les  peussent  bien  voir  à  leur  aise  et  re- 
merquer  pour  les  recognoistre  à  la  confrontation.  Et  de 
faict,  durant  iceluy  temps  lesdicts  marguilliers  et  tes- 
moings  vindrent  par  plusieurs  fois  en  la  Conciergerie,  non 
pour  autre  cause  et  occasion  sinon  pour  les  voir,  re- 
cognoistre et  remerquer  ,  à  fin  de  ne  faillir  à  la  confron- 
tation qui  fut  faite  tost  après. 

Icy  soit  noté  qu'avant  que  faire  icelle  confrontation 
desdits  tesmoings  ausdits  prisonniers,  le  préalable  estoit 
de  juger  ladite  cause  d'appel  ;  car  l'emprisonnement  es- 
tant déclaré  nul  et  tortionnaire,  pour  les  causes  et  moyens 
susdits  et  autres  que  l'advocat  eust  peu  mieux  déduire, 
certes  lesdits  appelans  conséquemment  dévoient  estre  mis 
en  liberté  avec  despens,  dommages  et  intérests. 

Toutesfois  lesdits  appellans,  ainsi  misérablement  déte- 
nus es  cachos  (ce  qui  leur  est  plus  dur  à  porter  que  la 
mort ,  laquelle ,  par  la  foy  vive  qu'ils  ont  en  nostre  Sei- 
gneur, leur  seroit  une  entrée  à  la  vie  éternelle  et  bien- 
heureuse), ont  esté  contrains  de  passer  outre,  faire  tout 
ce  qu'il  a  pieu  à  parties  adverses,  qui  sont  en  grand  nom- 
bre ,  et  les  moindres  sont  ceux  dénommez  au  procès. 
Aussi  ont  esté  forcez  d'accepter  les  juges  récusez  et  autres 
que  ceux  arrestez,  les  chambres  assemblées,  en  la  pré- 
sence du  Roy  de  Navarre.  Les  prisonniers  donc  peuvent 
bien  dire  et  exclamer,  inimici  nostri  siint  judices,  et  que 
la  pluspart  d'iceux  sont  leurs  parties. 

Toutes  lesquelles  menées  et  violences  ne  tendent  à 
autre  fin  sinon  pour  empescher  que  la  vérité  et  origine 

de  ladite  sédition  et  tumulte  ne  soit  cogneuë  ;  car  telles 
menées ,  emprisonnement  desdits  tesmoings  et  vexation 
desdits  officierS;,  a  intimidé  les  autres  de  compsroir  et 
d'en  dire  et  déposer  la  vérité  ;  laquelle  néantmoins  sera 
plus  forte  à  la  fin  que  tous  les  adversaires  avec  leurs 
finesses  captieuses,  et  obtiendra. 

Mais  s'il  est  ainsi  que  lesdits  officiers  ou  leurs  archers 
ayent  sommé  ceux  de  ladite  assemblée  qui  avoyent  espées 
de  sortir  et  leur  donner  confort  et  ayde  (comme  la  vérité 
est  telle),  et  qu'en  obéissant  à  justice,  tant  pour  faire  cesser 
ledit  toxin  que  résister  ausdits  séditieux  et  meurtriers 
estans  audit  Sainct-Médard ,  ils  ayent  forcé  les  portes  de 
ladite  église,  blessé  ou  tué  auscuns  desdits  rebelles  pour 
les  mettre  es  mains  de  justice,  toutesfois  pour  tout  cela  ils 
ne  peuvent  estre  accusez  d'aucuns  blasphèmes,  sacrilèges, 
pollutions^  meurtres,  piller ies,  inhumanitez  et  carnages 
contre  eux  prétenduz  par  lesdites  remonstrances.  Ce 
sont  les  autheurs  et  complices  de  ladite  sédition  qui 
en  sont  tenus  et  doivent  estre  condemnez  de  tous  les 
maux  qui  ont  esté  commis  audit  Sainct-Médard  et  qui 
s'en  sont  ensuivis  ;  voire  le  Nez-d'argent  en  doit  estre 
réputé  et  jugé  innocent  par  la  loy  de  nature  et  civile.  L. 
quoiiiam  mulla  C.  ad  l.  JiiL  de  vi pub. 

Voire  tous  ceux  qui  estoient  à  l'assemblée  du  Pa- 
triarche ledit  jour,  qui  par  timidité,  infirmité  ou  faute 
d'armes  ou  de  courage,  n'y  allèrent,  seroient  plus  char- 
gez que  les  autres  dessusdits,  qui,  pour  la  tuition  et  dé- 
fense de  leurs  frères,  par  le  commendement  du  magistrat, 
y  furent  pour  prendre  lesdits  rebelles  et  meurtriers  et 
faire  cesser  le  toxin,  appeau  d'infinité  de  gens  qui  dé- 
voient accourir  de  toutes  pars,  tous  préparez  pour  sac- 
ca£:cr  ladite  assemblée ,  s'ils  n'eussent  esté  empeschez 
comme  dit  est. 

Et  si  le  magistrat  n'est  tenu  d'aucun  exccz  ou  violence 
par  luy  commise  contre  les  rebelles  (comme  dit  le  juris- 
consulte, in  L  quemadmodiim  g.  Si  Magistratus.  ff,  ad  l. 
Aquil.)y  aussi  ne  seroient  sa  famille  ny  autres  qu'il  auroit 
appeliez  pour  secours,  confort  et  ayde^  afin  d'appréhender 
les  mutins,  meurtriers  et  séditeux,  et  pour  faire  cesser 
ledit  toxin. 

Par  ces  moyens,  on  peut  juger  de  la  vérité  du  fait  du- 
dit  tumulte  et  sédition  de  Sainct-Médard,  et  que  tous  les 
blasphèmes,  sacrilèges  et  inhumanitez  perpétrez  audit 
Sainct-Médard  ne  doivent  estre  imputez  à  ceux  de  la  re- 
ligion réformée. 

Et  pour  bien  juger  ce  fait,  il  ne  faudroitpas  escorcher 
l'anguile  par  la  queue,  comme  l'on  dit,  mais  commencer 
par  la  teste  ,  c'est-à-dire  chercher  diligemment  et  trouver 
les  auteurs  et  complices  de  la  sédition  et  ne  s'arrester  tant 
contre  ceux  qui  se  sont  mis  en  devoir  pour  empescher 
Tassacinement  et  saccagement  évident  d'eux  et  de  toute 
l'assemblée,  poiser  diligemment  le  tout,  considérer  aussi 
toutes  les  circonstances  du  fait  et,  ce  qui  est  le  plus  vray- 
semblable  ,  en  rejettant  loin  toutes  affections  et  passions 
dont  l'on  pourroit  estre  meu  à  cause  de  religion,  quelle 
qu'elle  soit.  Car  tel  zèle  ne  doit  excuser  aucune  per- 
sonne pour  y  donner  impunité  de  mal  faire  et  commettre 
tumulte  ou  sédition,  comme  il  a  esté  fait  jusques  à  pré- 
sent ,  car  le  plus  séditieux  d'entr'eux  en  a  esté  puny 
comme  Barabas. 

Mais ,  qui  pis  est ,  ils  chargent  les  fidèles  de  toutes  ces 
émotions ,  saccagemens ,  meurtres  et  pilleries  procédans 
de  leur  part ,  n'ayans  honte  de  soutenir  impudemment 
que  tout  cela  doit  estre  imputé  aux  autres  ;  car  ils  en  sont 
cause  (comme  ils  disent),  au  moyen  qu'ils  se  sont  distraits 
et  séparez  de  l'église  romaine  (qu'ils  appellent  l'ancienne 

et  catholique),  et  que  ce  royaume  ne  peut  et  ne  doit  souf- 
frir ni  endurer  deux  religions. 

Je  me  déporteray  d'en  parler  plus  avant  ;  sinon  qu'il 
est  bien  clair  qu'eux  mesmes  sont  chefs  et  fauteurs  de 
toutes  les  divisions  et  séditions  jà  advenues  et  qui  advien- 
dront  en  ce  royaume,  par  l'esprit  malin  qui  règne  en 
eux,  et  par  leur  ambition  et  avarice  insatiable,  et  crainte 
qu'ils  ont  de  perdre  l'auctorité  et  grands  revenus  qu'ils 
ont  et  qu'ils  espèrent  avoir  en  l'église,  ou  qu'ils  préten- 
dent ailleurs,  les  choses  demourans  ainsi  en  troubles  et 
confusion. 

Donc,  la  conclusion  sera  de  prier  le  lecteur  de  ne  trou- 
ver mauvaise  ceste  response,  faite  principalement  pour 
la  défense  de  l'innocence  desdits  prisonniers.  Dieu  sçait 
si  jamais  ^y  eut  meurtrier,  volleur  ou  parricide  plus  re- 
serré et  plus  destitué  de  secours  humain  qu'eux.  Le  Sei- 
gneur y  mette  la  main,  s'il  luy  plaist,  et  leur  donne  pa- 
tience. Le  tout  à  sa  gloire  et  salut  des  siens. 


FIN. 

